Diari Oficial de la Generalitat Valenciana


Sumari del DOGV 6392, del 08-11-2010 (2010/11939)

RESOLUCIÓ de 30 de setembre de 2010, de la Direcció General d'Energia, per la qual s'atorga a Endesa Gas Distribución, SA, autorització administrativa per a la construcció de les instal·lacions corresponents al gasoducte de gas natural denominat Ramal a Almoradí i les seues instal·lacions auxiliars, al terme municipal d'Almoradí, s'aprova el projecte d'execució i es declara, en concret, la seua utilitat pública. Expedient número CBREDE 2007/74/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6392

Data del DOGV
:   08-11-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/11527


Data del document
:   30-09-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 30 de setembre de 2010, de la Direcció General d'Energia, per la qual s'atorga a Endesa Gas Distribución, SA, autorització administrativa per a la construcció de les instal·lacions corresponents al gasoducte de gas natural denominat Ramal a Almoradí i les seues instal·lacions auxiliars, al terme municipal d'Almoradí, s'aprova el projecte d'execució i es declara, en concret, la seua utilitat pública. Expedient número CBREDE 2007/74/03. [2010/11372]  
Vist l'expedient amb referència CBREDE 2007/74/03 incoat pel Servici Territorial d'Energia d'Alacant, a instància de Gas Alacant, SA, actualment Endesa Gas Distribución, SA, amb domicili a l'efecte de notificacions en c/ Nueva, 1, 03894 Elda, relatiu a la sol·licitud de 8 de novembre de 2007, sobre autorització administrativa per a la construcció de les instal·lacions corresponents al gasoducte de gas natural denominat Ramal a Almoradí i les seues instal·lacions auxiliars, al terme municipal d'Almoradí, província d'Alacant, aprovació del projecte d'execució i declaració, en concret, de la seua utilitat pública.  
S'adjunta exemplar del projecte tècnic d'execució firmat per tècnic competent i visat pel col·legi professional corresponent amb data 29 d'octubre de 2007.  
Vist que ha sigut realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs; en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i al que s'ha establit en el Decret 162/1990, de 15 d'octubre, sobre Impacte Ambiental, per mitjà d'anuncis en el Butlletí Oficial de la Província d'Alacant, de 28 de desembre de 2007, en el Diari Oficial de la Comunitat Valenciana, de 7 de gener de 2008, i en els diaris de premsa Información i La Verdad del dia 21 de gener de 2008, així com en el tauler d'anuncis de l'Ajuntament d'Almoradí.  
En el període establit a este efecte van ser presentades les al·legacions que, en síntesi, s'esmenten:  
- Joaquín Gómez Gutiérrez, com a propietari de la finca A-AL, manifesta: 1. Que la finca esmentada es troba en la informació pública a nom de María Teresa Barcal Muñoz i que es tracta d'una dada errònia, ja que des de l'any 2001 és propietat de l'al·legant, adjunta la documentació justificativa de les seues manifestacions. 2. Que manifesta la seua disconformitat amb el traçat projectat, ja que travessa de sud a nord la parcel·la referida i la dividix per la meitat, cosa que no obeïx a criteris tècnics necessaris, i pot ser modificat sense cap problema buscant el menor perjuí possible a la propietat. 3. Que l'article 113 del Reial Decret 1434/2002 determina les condicions per a efectuar la modificació del traçat i l'al·legant entén que es pot procedir a un traçat alternatiu d'acord amb estes condicions que siga respectuós amb la propietat i els cultius existents i futurs utilitzant els camins que hi ha i els límits de propietat, i proposa tres traçats alternatius que complixen els referits requisits legals: el primer, paral·lel a l'actual carretera d'Algorfa a Almoradí, sense afectar-la; el segon, de forma subsidiària a l'anterior, discorre per propietats i camins existents com el que dividix esta parcel·la i el seu límit a l'est amb una altra finca, també propietat de l'al·legant, que disposa d'una amplària de 8 m, i el tercer, discorre igualment per límits i camins. Adjunta els plànols en què s'assenyalen els traçats proposats i en sol·licita la modificació.  
- Jutjat Privatiu d'Aigües de l'Assut d'Alfeitamí que manifesta que en la relació de béns i drets afectats i sotmesa a informació pública, consta, entre altres, la Confederació Hidrogràfica del Segura, quan hauria de constar l'organisme al·legant, ja que la séquia del Riu es troba inclosa en la seua demarcació i és de la seua propietat, i sol·licita que es rectifique en el sentit exposat.  
- Gas Natural Cegas, SA, que manifesta: 1. Que és part interessada en l'expedient ja que ha presentat sol·licitud d'autorització administrativa i aprovació d'execució de la xarxa de distribució de gas natural al municipi d'Almoradí. 2. Que en el mencionat expedient que es tramita com CBREDE/2007/01/03 el projecte preveu la connexió de la xarxa a Almoradí a partir d'un relligament des de la xarxa al municipi d'Algorfa, per a la gasificació del qual s'ha sol·licitat també autorització administrativa. 3. Que Gas Natural Cegas, SA, disposa d'autorització administrativa per al subministrament de gas natural als municipis de Cox i Redován, limítrofs amb Almoradí, la qual cosa facilita una zona de distribució mallada. 4. Que la instal·lació projectada és innecessària i redundant, atés que Gas Natural Cegas, SA, ja està present en la zona i hi té xarxa dimensionada, com ja va ser argumentat davant de la sol·licitud d'Endesa, de l'antena Redován-Callosa, per entendre que esta discorria paral·lelament al gasoducte autoritzat a Gas Natural Distribución. 5. Que si bé és cert que Endesa té una concessió des de 1998 per al municipi d'Almoradí fins a la data no hi ha realitzat cap inversió, i incomplix les condicions d'esta, i és per això causa de revocació, de conformitat amb la Llei 34/1998, del Sector d'Hidrocarburs, i ha sol·licitat Gas Natural Cegas, SA, amb data 25 d'octubre de 2007, la revocació de l'esmentada concessió. Afig que s'ha iniciat per Gas Natural la construcció del gasoducte Redován-Los Montesinos-Torrevieja que travessa uns quants municipis, entre estos Almoradí, que possibilita el futur desenvolupament de la zona. 6. Finalment al·lega que les autoritzacions haurien de respondre a un criteri d'ordenació i consolidar-se en aquelles zones en què té implantada la seua infraestructura gasista, constituint el límit natural, ja que en cas contrari es crearien illes de distribució. 7. Que autoritzar el projecte representaria incórrer en duplicitat d'inversions innecessàries i generaria un desenvolupament ineficient de les xarxes de gas.  
Vist que traslladats els escrits d'al·legacions a l'empresa sol·licitant, va contestar i va manifestar, en síntesi, el següent:  
- Quant al presentat per Joaquín Gómez Gutiérrez, indica que efectuades les comprovacions oportunes, esmenarà l'error de titularitat assenyalat per l'al·legant i, quant a la resta de manifestacions, indica que el pas de la canonada establix únicament la impossibilitat de plantar arbres o arbustos d'arrels profundes en una superfície de dos metres a cada costat de l'eix de la conducció i que es permet el cultiu de qualsevol tipus d'espècie en la resta de la finca, i garantix que l'ús dels terrenys a la conclusió de les obres del gasoducte podrà ser el mateix que en l'estat previ a estes. Respecte als traçats alternatius, no pot acceptar-los, ja que suposarien l'afecció de tercers no inclosos en l'expedient que podrien manifestar-se en el mateix sentit que l'al·legant i, a més, la modificació esmentada suposaria en els tres supòsits la variació, tant del punt de connexió del gasoducte en la xarxa com de les afeccions a distintes infraestructures, amb encreuaments tècnicament inviables i en algun cas afeccions a camins ramaders.   
- Respecte de l'al·legació manifestada pel Jutjat Privatiu d'Aigües de l'Assut d'Alfeitamí, indica que pren nota del que manifesta i que s'assumixen les condicions tècniques relatius a la distància entre canonades.  
- Quant a les al·legacions de l'empresa Gas Natural Cegas, SA, manifesta el següent: 1. Que Gas Alacant -actualment Endesa Gas Distribución, SA- disposa d'autorització administrativa per a la distribució de gas natural al municipi d'Almoradí, de 17 de setembre de 1998, i va obtindre el passat 13 de juny de 2007 autorització d'execució per al projecte general de canalitzacions que s'ha de construir durant 2007 en el referit municipi, projecte que conté la xarxa troncal d'Almoradí. 2. Que Endesa ha sol·licitat l'autorització administrativa per a la distribució de gas natural al municipi d'Algorfa, sense que s'haja resolt fins a la data. 3. Que el projecte elaborat té el seu origen en el gasoducte MOP 16 bar de Gas Natural Distribución denominat Redován-Los Montesinos-Torrevieja autoritzat i actualment en construcció i la connexió del qual es basa en el dret a connectar-se a xarxes de pressió de disseny superior a 4 bar que s'arreplega en el Reial Decret 1434/2002. A més, no suposa duplicitat de xarxes atés que el traçat del ramal s'inicia en el gasoducte i s'endinsa en el polígon industrial Las Maromas on es projecta una estació de regulació i mesurament per a subministrament al nucli urbà. 4. El projecte presentat possibilita als consumidors industrials disposar de gas natural en condicions avantatjoses per a, a continuació, reduir la pressió per a proporcionar el subministrament adequat al col·lectiu domèstic i comercial, mentre que la pretensió de Cegas no preveu esta ambivalència, ja que la distribució s'efectuaria des de la seua xarxa projectada per a Algorfa a MOP 5 bar. 5. Que Endesa distribuïx al municipi d'Albatera i disposa d'autorització administrativa al de Callosa de Segura, municipis pròxims a Almoradí i constituïx una àrea de distribució homogènia destinada a compartir recursos. 6. Gas Natural Cegas, SA, esgrimix arguments que no s'ajusten a criteris objectius, amb el propòsit d'entorpir el projecte sol·licitat, i bloquejar la lícita iniciativa d'Endesa. Afig, finalment, que a més no posseïx legitimació per a sol·licitar la revocació de l'autorització d'Almoradí que sí que té Endesa Gas Distribución, SA.  
Vist que, de conformitat amb el que establix el Reial Decret 1434/2002, es va remetre separata del projecte presentat a l'Ajuntament d'Almoradí, únic afectat, amb les característiques generals de la instal·lació projectada, a l'efecte d'establir les oportunes condicions tècniques, així com un informe sobre l'adaptació del projecte al planejament urbanístic, segons el que establix l'article 75 de la Llei 16/2003, de Mesures Fiscals, de Gestió Administrativa i Financera i d'Organització de la Generalitat.  
- L'Ajuntament va remetre l'informe sol·licitat, en el qual manifesta el següent: 1. Que el traçat travessa transversalment el llit del riu Segura i les carreteres CV-91 i CV-935 fins al polígon industrial Las Maromas i que, en sintonia, amb el que han manifestat els propietaris afectats, sembla més adequat que el traçat es realitze utilitzant els corredors que ja produïxen les infraestructures existents, com la carretera CV-935, evitant l'afecció a particulars i a instal·lacions de reg i drenatge del regadiu tradicional, respecte de les quals hi ha coincidència del traçat en alguns punts i que haurà de tindre's en compte a l'hora de preservar el seu funcionament correcte. 2. Que respecte a la classificació del sòl: el traçat discorre majoritàriament per sòl no urbanitzable comú d'horta; en els trams al costat del riu Segura és sòl no urbanitzable d'especial protecció de llits; al costat de la carretera CV-91 és zona de protecció de carreteres, i tota la zona està afectada globalment per risc d'inundació d'acord amb el que establix el Patricova i hauran de complir-se les seues determinacions.  
Traslladat el mencionat informe l'empresa peticionària va contestar, en síntesi, el següent:  
1. Que en la definició del traçat del gasoducte intervenen una multiplicitat de factors d'orde tècnic, econòmic, ambiental i jurídic, entre altres, i que es procura que el traçat siga el més lineal possible, i és tècnicament inviable ajustar el ramal a les infraestructures existents al seu pas per Almoradí. 2. Que és necessari comunicar que igualment el traçat està condicionat i justificat per les distàncies mínimes reglamentàries establides en la Llei 6/1991, de Carreteres de la Generalitat, en la redacció donada per la Llei 14/2005, de 23 de desembre, de Mesures Fiscals de Gestió Financera i Administrativa i d'Organització de la Generalitat.  
Consta en l'expedient l'acceptació per part de l'empresa sol·licitant de les determinacions tècniques del Patricova en les condicions tècniques del projecte, així com les condicions imposades pels organismes afectats per la instal·lació, entre els quals figura el Servici Territorial de Carreteres de la Conselleria d'Infraestructures i Transport, tal com s'indica en el Vist posterior.  
Vist que, de conformitat amb el que establixen els articles 80 i 98 del referit Reial Decret 1434/2002, es va remetre separata del projecte amb les característiques generals de la instal·lació a la resta de les administracions públiques, organismes i, si és el cas, empreses de servicis públics o d'interés general afectats. D'acord amb la documentació que hi ha en l'expedient, concretament a:  
- Iberdrola Distribución Eléctrica, SAU, sense que conste en l'expedient resposta respecte d'això, a pesar de la reiteració efectuada pel Servici Territorial.  
- Confederació Hidrogràfica del Segura, que indica en el seu informe que no observa cap inconvenient en la viabilitat de les instal·lacions projectades i que autoritza l'encreuament subterrani amb el llit del riu Segura, amb les condicions genèriques que l'informe conté.  
- Conselleria d'Infraestructures i Transport. Servici Territorial de Carreteres, respecte als encreuaments amb les carreteres CV-935, PK 1,600 i CV-91, PK 12,960, i al paral·lelisme amb l'esmentada carretera CV-91 en els PK 12,650 al 12,960 marge esquerre, remet un informe favorable, amb les condicions que este conté, indica que els encreuaments es realitzaran per mitjà de perforació horitzontal a una profunditat d'1 m, i els pous d'atac se situaran fora de la zona de domini públic, a 3 m des de l'aresta exterior de l'esplanació, i que el paral·lelisme s'autoritza a una distància de 50 m des de l'aresta exterior d'esplanació.  
- Direcció Territorial de Medi Ambient que ha remés un informe favorable amb les condicions que s'inclouen, i ha assenyalat els camins ramaders afectats i els tràmits per a l'ocupació.  
- Aquagest Levante, SA, remet un informe en què manifesta que respecte del denominat Encreuament 3 amb les canonades generals de proveïment d'aigua potable del municipi, el gasoducte passarà per sota d'estes a fi d'operar en el futur sobre estes sense cap risc, i adjunta detall de la seua ubicació  
- Telefónica de España, SA, manifesta la seua conformitat amb l'obra projectada.  
Vist que comunicats els informes contestats a l'empresa sol·licitant, va manifestar, en síntesi, el següent:  
Respecte de l'informe de la Confederació Hidrogràfica del Segura manifesta la seua conformitat amb les condicions que s'hi expressen.  
- Quant als informes del Servici Territorial de Carreteres, Direcció Territorial d'Alacant de la Conselleria de Medi Ambient, Aigua, Urbanisme i Habitatge, i Telefónica de España, SA, manifesta la seua conformitat amb el contingut d'estos.  
- Pel que fa a les condicions de l'informe d'Aquagest Levante, SA, indica que l'encreuament assenyalat s'efectuarà per sota de les canonades de proveïment d'aigua potable.  
Vist que, amb data 19 de setembre de 2008, la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, va dictar Declaració d'Impacte Ambiental i va estimar acceptable el projecte, només als efectes ambientals, i sense perjuí de l'obtenció prèvia de les autoritzacions que se li apliquen sempre que este es desenvolupe d'acord amb les previsions de l'Estudi d'Impacte Ambiental i les condicions i modificacions establits en esta que en la part resolutiva de la present autorització s'exposaran.  
Vist que Endesa Gas Distribución, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que consta en l'expedient la Resolució de la Conselleria d'Ocupació, Indústria i Comerç, de 17 de setembre de 1998, sobre concessió administrativa a Distribuidora de Gas Canalizado de la Comunidad Valenciana, SA, (actualment Endesa Gas Distribución, SA) per a la prestació del servici públic de distribució i subministrament de gas canalitzat, per a usos domèstics, comercials i a xicotetes indústries, al terme municipal d'Almoradí de la província d'Alacant.  
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenvolupament industrial, la diversificació energètica i la millora en el subministrament per a eixa zona geogràfica.  
Vist que el projecte presenta un traçat plenament concretat, té entre la seua documentació els plànols pertinents a l'escala adequada, estan suficientment detallats i contenen una relació concreta i individualitzada dels béns i drets afectats.  
Vist que el Servici Territorial d'Energia d'Alacant, encarregat de la instrucció de l'expedient de sol·licitud, n'ha emés un informe favorable.  
Atés que el projecte té una definició i concreció de les característiques tècniques i de traçat que garantixen la major seguretat i la millor funcionalitat del gasoducte, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-los adequadament.  
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que en la tramitació dels expedients s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar autorització administrativa a l'empresa Endesa Gas Distribución, SA, per a la construcció de les instal·lacions corresponents al gasoducte de gas natural denominat Ramal a Almoradí i les seues instal·lacions auxiliars, al terme municipal d'Almoradí, província d'Alacant.  
La present autorització quedarà sotmesa a les condicions que consten a continuació:  
Primera. El titular de la instal·lació constituirà en el termini d'un mes una garantia per valor de 3.710,58 euros, import del dos per cent del pressupost de les instal·lacions afectades que consten en la present resolució, per a garantir el compliment de les seues obligacions, d'acord amb l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La fiança esmentada es constituirà en la Tresoreria del Servici Territorial d'Alacant de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, amb la sol·licitud prèvia, una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució i l'interessat justifique el compliment de les obligacions derivades de la present autorització.  
Segona. La companyia Endesa Gas Distribución, SA, complirà estrictament amb les obligacions que s'indiquen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a ampliar les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que siga d'aplicació del règim reglamentàriament establit per a les connexions.  
Tercera. El titular de la present autorització gaudirà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.  
Quarta. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
Cinquena. La present autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la legislació sectorial corresponent o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
Sisena. La present autorització s'atorga sense perjuí de tercers i deixant fora de perill els drets particulars.  
Setena. Serà causa de revocació de la present autorització:  
- L'incompliment de la constitució del depòsit de garantia en la forma i el termini assenyalat en estes condicions.  
- L'incompliment de les condicions esmentades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Segon  
Aprovar el projecte d'execució del gasoducte denominat Ramal a Almoradí, firmat per tècnic competent i visat pel col·legi professional corresponent amb data 29 d'octubre de 2007, les característiques principals del qual s'indiquen a continuació i sotmetre'l a les condicions que igualment s'esmenten:  
- Tipus de gas: gas natural.  
- Punt de connexió:  
Gasoducte Redován-Los Montesinos-Torrevieja amb rang de pressió APA(1), que disposa d'autorització administrativa data 19 de juliol de 2006 d'esta Direcció General d'Energia, el titular de la qual és Gas Natural Cegas, SA, i que travessa en el seu traçat diversos termes municipals a la província d'Alacant, entre estos el d'Almoradí.  
L'empresa sol·licitant ha aportat a l'expedient administratiu un escrit de Gas Natural Cegas, SA, de 29.01.2010, per mitjà del qual s'identifica el punt de lliurament sol·licitat i les condicions d'execució d'este, així com l'acceptació d'estes per Endesa Gas Distribución, SA.  
- Traçat:  
Des del punt de connexió citat, s'instal·la a continuació una estació de mesurament i el recorregut és paral·lel a la carretera CV-935 cap al nord. Creua el riu Segura per a després creuar la carretera CV-910, es manté paral·lel a esta i creua novament la carretera CV-935, pels vials del polígon industrial, fins a l'acabament en l'armari de regulació i mesurament.  
- Canonades:  
La canonada és d'acer al carboni de diàmetre 4'', amb pressió APA(1), especificació API 5L, qualitat grau B i 3,6 mm de grossària.  
La longitud total és de 1.276 ml i recorre íntegrament el terme municipal d'Almoradí, està soterrada a una profunditat, en condicions normals, com a mínim d'un metre sobre la seua generatriu superior.  
En l'encreuament de rius, torrents o rierols importants, s'ha previst aconseguir una profunditat mínima de soterrament entre 1,50 i 2,50 m, així mateix, en els encreuaments de carreteres, autovies, autopistes i altres vials, la canonada s'instal·larà a 2,00 m, com a mínim.  
En tot cas, s'ajustaran a les condicions dels informes dels organismes consultats, el contingut de les quals ha sigut acceptat per l'empresa peticionària.  
- Estació de mesurament i armari de regulació i mesurament (EM i ARM).  
La EM, amb rang de pressió APA(1), està situada al marge dret del riu Segura, i el seu cabal de subministrament és 1.000 m³(n)/h. D'altra banda, el ARM, amb rang de pressió APA/MPB(1), pressió d'entrada màxima de 16 bar i d'eixida regulable entre 0,4 i 0,1 bar, té un cabal nominal 2 x 1.000 m³(n)/h, el destí del qual és l'alimentació de la xarxa de distribució al municipi d'Almoradí.  
- Instal·lacions auxiliars:  
Protecció catòdica, per mitjà d'un sistema de protecció activa, consistent a unir l'estructura (conducció i instal·lacions) al pol negatiu d'una font de corrent continu. Es tracta d'un transforectificador, el pol positiu del qual està connectat al llit anòdic o dispersiu.  
Sistema de comunicació i telecontrol, a través d'un cable de telecomunicacions dielèctric de fibres òptiques, instal·lat en conducte de polietilé.  
Les instal·lacions elèctriques seran les necessàries en cada moment per al funcionament correcte del sistema i compliment de la legislació específica d'aplicació  
- Pressupost: 185. 529,44 euros.  
Les condicions a què està sotmesa la mencionada aprovació són les següents:  
1ª. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i s'autoritzen.  
2ª. El titular de la instal·lació informarà de l'acabament de les obres al Servici Territorial d'Alacant, a l'efecte de reconeixement, i presentarà l'oportú certificat de direcció, subscrit per tècnic competent.  
3ª. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar-ne les inspeccions, en cas de considerar-ho convenient.  
4ª. L'administració deixarà sense efecte la present resolució en qualsevol moment en el cas que s'observe l'incompliment de les condicions que s'hi imposen. En estos supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5ª. El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament i van ser acceptades.  
En qualsevol moment i una vegada iniciades les obres, Endesa Gas Distribución, SA, estarà obligada a la presentació de les autoritzacions definitives emeses pels referits organismes davant d'esta Direcció General d'Energia o davant del Servici Territorial d'Energia d'Alacant, si així se li sol·licitara.  
6ª. El termini d'execució de l'obra serà de sis mesos, comptadors des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, abans de l'acabament d'este termini, Endesa Gas Distribución, SA, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.  
7ª. Condicions mediambientals arreplegades en la Declaració d'Impacte Ambiental de 19 de setembre de 2008.  
1. S'obtindrà l'informe regulat en l'article 11 de la Llei 4/1998, del Patrimoni Cultural Valencià. En el transcurs de les obres i davant de la possible aparició de restes s'actuarà d'acord amb els preceptes continguts en la dita Llei.  
2. Es respectarà la Llei 3/1995, de Camins Ramaders, i es demanaran les autoritzacions administratives oportunes en relació amb la seua afecció i es respectaran les condicions que les autoritzacions esmentades imposen.  
3. En el cas que procedisca es demanarà l'autorització administrativa regulada en el Decret 200/2004, del Consell de la Generalitat, pel qual es regula l'autorització de residus inerts adequats en obres de restauració, condicionament i emplenament, o amb fins de construcció. Els residus procedents de desbrossaments i tales s'utilitzaran preferentment amb la trituració prèvia en la restauració del terreny.  
4. En la fase de replantejament de l'obra es procurarà ajustar el traçat del gasoducte a camins, límits de parcel·la, carrers entre arbres etc., a fi d'evitar impactes innecessaris sobre la vegetació i el paisatge. Així mateix, s'intentaran utilitzar camins i sendes com a espais integrants de la pista de treball.  
5. S'haurà de tindre en compte el risc d'inundació del territori respectant, si és el cas, els preceptes del Patricova (Pla d'Acció Territorial de Caràcter Sectorial sobre Prevenció del Risc d'Inundació a la Comunitat Valenciana) en la definició definitiva de les característiques del projecte.  
6. Es procurarà la restauració en el paratge del Raiguero de manera que es respecten els pendents naturals del terreny i la correcta restauració de la coberta vegetal.  
7. Es procurarà la reducció de la pista de treball almenys en els espais on s'afecte exemplars arboris.  
Tercer  
Declarar, en concret, la utilitat pública del gasoducte autoritzat en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.   
Quart  
Publicar i notificar la present resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
(1) APA: 4 bar< P = 16 bar  
MPB: 0,4 bar< P = 4 bar  
València, 30 de setembre de 2010.- El director general d'Energia: Antonio Cejalvo Lapeña.  
Relació concreta i individualitzada de béns i drets afectats del projecte: Ramal a Almoradí  
Finca núm. Titular i Domicili Afeccions Cadastre Naturalesa  
 Serv. m.l. OT m² Polígon Parcel·la  
Localitat: Almoradí (Alacant)  
A-AL-1 María Teresa Gusano García i María i Marta García Gusano. 58 2.184 6 12 cultivable regadiu  
 Av. Libertad, 4-5º B. 30421 Múrcia  
A-AL-1/1 José Luis Sánchez Prieto i Rocío Aguado Sánchez. C/ Ramón y 1.342 6 11 tarongers regadiu  
 Cajal, 19. Pl. 1. 03083 Algorfa (Alacant)  
A-AL-2 Confederació Hidrogràfica del Segura. Pl. Fontes, 1. 30079 Múrcia 97 2.134 3 9019 riu Segura  
A-AL-3 Joaquín Gómez Gutiérrez. C/ Tomás Capdepón, 25. 03788 Almoradí 120 4.576 3 173 cultivable regadiu  
 (Alacant). Joaquín Gómez Gutiérrez. C/ Donadores, 13-1r A. 03612   
 Almoradí (Alacant)  
A-AL-4 Ajuntament d'Almoradí. Pl. de la Constitució, 1. 03453 5 107 3 9018 camí  
 Almoradí (Alacant)  
A-AL-5 Jutjat Privatiu d'Aigües de l'Assut d'Alfeitamí. C/ Tomás 7 183 3 9017 séquia  
 Capdecón, 23. 03279 Almoradí (Alacant)  
A-AL-6 Viviendas Hermanos Grau, SL. Rambla Baja, 81. 03102 Callosa de 43 728 3 172 cítrics regadiu  
 Segura (Alacant). Manuel Bru Cartagena. C/ Santo Cristo, 8. 03250   
 Almoradí (Alacant). Ángeles Litrán Rivera i Manuel Mediato   
 Redondo. Pd. Gabato, 52. 03063 Almoradí (Alacant)  
A-AL-7 Ajuntament d'Almoradí. Pl. de la Constitució, 1. 03102 7 70 3 9013 camí  
 Almoradí (Alacant)  
A-AL-8 Viviendas Hermanos Grau, SL. Rambla Baja, 81. 03905 Callosa de 108 1.126 3 171 tarongers regadiu  
 Segura (Alacant). Jardineria y Viveros del Sureste, SL. Cr. Beniel,   
 km 2. 03095 Orihuela (Alacant)  
A-AL-9 Generalitat Valenciana.- Conselleria d'Infraestructures i 89 1.571 3 9021 carretera CV-910  
 Transport-Servici de Carreteres. Av. d'Aguilera, 1-7é. 03083   
A-AL-10 Viviendas Hermanos Grau, SL. Rambla Baja, 81. 03701 Callosa de 308 1.800 3 184 cítrics regadiu  
 Segura (Alacant). José Javier Bastidas López. C/ Jazmin, 3. 03960   
 Almoradí (Alacant)  
A-AL-11 Ajuntament d'Almoradí. Pl. de la Constitució, 1. 03538 4 88 8 9006 camí  
 Almoradí (Alacant). Generalitat Valenciana.- Conselleria   
 d'Infraestructures i Transport-Servici de Carreteres. Av.   
 Aguilera, 1-7e. 03235 Alacant  
A-AL-12 Ajuntament d'Almoradí. Pl. de la Constitució, 1. 77447 817 2.358 - - vial  
 Almoradí (Alacant)  
Instal·lacions auxiliars  
Abreviatures utilitzades: PO=Posició, LE=Línia Elèctrica, EPC=Estació de Protecció Catòdica, PIG= arqueta de rascadors.  
Finca núm. Titular i domicili Afeccions Cadastre Naturalesa  
 Serv. m.l. Serv. m² OT m² Exp. m² Pol. Parc.  
Localitat: Almoradí (Alacant)  
A-AL-1 PO María Teresa Gusano García i María i Marta García 48 6 12 cultivable regadiu  
 Gusano. Av. Libertad, 4-5º B. 30533 Múrcia  
A-AL-12 PO Ajuntament d'Almoradí. Pl. de la Constitució, 1. 48 - - vial  
 03756 Almoradí (Alacant)  
\* \* \* \* \* \* \*  
Relación concreta e individualizada de bienes y derechos afectados del proyecto: Ramal a Almoradí  
Finca nº Titular y Domicilio AFECCIONES CATASTRO Naturaleza  
 Serv. m.l. O.T. m² Polígono Parcela  
Localidad: Almoradí (Alicante)  
A-AL-1 María Teresa Gusano García y María y Marta García Gusano. 58 2.184 6 12 labor regadío  
 Avda. Libertad, 4-5º B. 30540 Murcia  
A-AL-1/1 José Luis Sánchez Prieto y Rocío Aguado Sánchez. c/ Ramón y 1.342 6 11 naranjos regadío  
 Cajal, 19. Pl. 1. 03662 Algorfa (Alicante)  
A-AL-2 Confederación Hidrográfica del Segura. Pza. Fontes, 1. 30994 Murcia 97 2.134 3 9019 río Segura  
A-AL-3 Joaquín Gómez Gutiérrez. c/ Tomás Capdepón, 25. 03709 Almoradí 120 4.576 3 173 labor regadío  
 (Alicante). Joaquín Gómez Gutiérrez. c/ Donadores, 13-1º A. 03591   
 Almoradí (Alicante)  
A-AL-4 Ayuntamiento de Almoradí. Pza. de la Constitución, 1. 03707 5 107 3 9018 camino  
 Almoradí (Alicante)  
A-AL-5 Juzgado Privativo de Aguas del Azud de Alfeitamí. c/ Tomás 7 183 3 9017 acequia  
 Capdecón, 23. 03631 Almoradí (Alicante)  
A-AL-6 Viviendas Hermanos Grau, S.L. Rambla Baja, 81. 03922 Callosa de 43 728 3 172 agrios regadío  
 Segura (Alicante). Manuel Bru Cartagena. c/ Santo Cristo, 8. 03212   
 Almoradí (Alicante). Ángeles Litrán Rivera y Manuel Mediato   
 Redondo. Pd. Gabato, 52. 03751 Almoradí (Alicante)  
A-AL-7 Ayuntamiento de Almoradí. Pza. de la Constitución, 1. 03906 7 70 3 9013 camino  
 Almoradí (Alicante)  
A-AL-8 Viviendas Hermanos Grau, S.L. Rambla Baja, 81. 03311 Callosa de 108 1.126 3 171 naranjos regadío  
 Segura (Alicante). Jardineria y Viveros del Sureste, S.L. Cr. Beniel,   
 Km. 2. 03992 Orihuela (Alicante)  
A-AL-9 Generalitat Valenciana.- Consellería de Infraestructuras y 89 1.571 3 9021 carretera CV-910  
 Transporte-Servicio de Carreteras. Avda. Aguilera, 1-7º. 03933   
A-AL-10 Viviendas Hermanos Grau, S.L. Rambla Baja, 81. 03036 Callosa de 308 1.800 3 184 agrios regadío  
 Segura (Alicante). José Javier Bastidas López. c/ Jazmin, 3. 03815   
 Almoradí (Alicante)  
A-AL-11 Ayuntamiento de Almoradí. Pza. de la Constitución, 1. 03504 4 88 8 9006 camino  
 Almoradí (Alicante). Generalitat Valenciana.- Consellería de   
 Infraestructuras y Transporte-Servicio de Carreteras. Avda.   
 Aguilera, 1-7º. 03594 Alicante  
A-AL-12 Ayuntamiento de Almoradí. Pza. de la Constitución, 1. 10767 144 2.358 - - vial  
 Almoradí (Alicante)  
Instalaciones Auxiliares  
Abreviaturas utilizadas:PO=Posición, LE=Línea Eléctrica, EPC=Estación de Protección Catódica, PIG= arqueta de rascadores.  
Finca nº Titular y Domicilio AFECCIONES CATASTRO Naturaleza  
 Serv. m.l. Serv. m² O.T. m² Exp. m² Polig. Parc.  
Localidad: Almoradí (Alicante)  
A-AL-1 PO María Teresa Gusano García y María y Marta García 48 6 12 labor regadío  
 Gusano. Avda. Libertad, 4-5º B. 30391 Murcia  
A-AL-12 PO Ayuntamiento de Almoradí. Pza. de la Constitución, 1. 48 - - vial  
 03252 Almoradí (Alicante)